Prema pravomoćnoj presudi Županijskog suda u Zagrebu, Hanza Media d.o.o. je jučer na račun Udruge Naš Hajduk uplatila iznos od 41.223,03 kuna (glavnica i kamate), objavila je Udruga na svojoj stranici.

– Udruga Naš Hajduk je tužbu podnijela 30.07.2015. godine zbog članka autora Zdravka Reića od 31. svibnja 2015. godine u kojem se među ostalim spominje “da će bez obzira na tvrdnje o demokratskim izborima ipak odluka pasti u navijačkom laboratoriju, kako je to bilo i prošli put.”

Predmetnim člankom autor je de facto govorio o tome da je demokracija samo tvrdnja i da su izbori za Nadzorni odbor HNK Hajduk š.d.d. koje je 2011. godine provela Udruga Naš Hajduk namješteni i da će biti namješteni i izbori koji su se organizirali 2015. godine. Sud je utvrdio da je to bezočna laž, poručili su iz Udruge.